medieval-data/medieval-latin-ner-HOME-Alcar-sents huggingface dataset:
« Testes sunt : Petrus decanus Barri et canonicus Lingonensis , Guiardus de Riveria , Matheus canonicus Lingonensis , Hunaudus capellanus meus , Jocelinus clericus ; de monachis , Raaudus supprior , Nargaudus cantor , Renaudus prior Tornodori .
« Ecclesiam Sancti Johannis de Coem cum decima ; decimam de Biegnes ; quicquid rationabiliter possidetis ad Blaringeham ; ecclesiam Beati Leodegarii de Luceio cum tota decima tritici et tres partes oblationum et minutas decimas et totam oblationem de V .
diebus sollempnibus , scilicet Pasche , Pentecostes , beati Leodegarii et Omnium Sanctorum et Nativitatis , et omnes candelas per annum oblatas ; altare de Ivrengi cum medietate decime ; altare de Humbercurt et duas partes minute decime et octo partes annone ; altare de Serchim cum tota decima ; Buleviler cum tota decima , et quartam partem de Nehum ; octavam partem de Sibivilla ; unam marcam argenti annuatim ad Geralttescon . . . ;
ecclesiam de Alnei cum decima ; ecclesiam de Sanviger cum tota decima ; decimam de Frainot ; decimam de Rosviler ; decimam de Tiewere infra aquam extensam ; ecclesiam de Valceles cum tota decima ; ecclesiam de Arcave cum tota decima ; ecclesiam de Roncival cum tota parva decima , et terciam partem magne decime ; decimam de Viletta ; ecclesiam de Tutencort cum tota parva decima et tertia parte magne decime ; ecclesiam de Fetonval cum tota decima ; ecclesiam de Hubevilla cum tota decima et medietatem ejusdem ville ; et quartam partem de Arponviller et medietatem decime ; ecclesiam de Lovencurt cum tota decima ; unum millenarium de Allectiis quod dominus de Fielles annuatim debet persolvere vobis ; ecclesiam de Visainecurt ; ecclesiam Sancte Marie de Baniolum cum tota parva decima et quinque partes magne decime ; medietatem ville de Candas , et de omnibus pertinentibus eidem ville medietatem preter census quos ibi accipiunt Hospitalarii ab hospitibus suis et duas partes decime ; medietatem terragii de Candas ; altare de Haccha et totam decimam minutam ; sextam partem decime de Donligeri ; sextam partem decime de Roolmont ; octavam partem terragii de Perehernoi et census trium hospitum ; terciam partem decime de Fiefies de segete , et terciam partem de omnibus crescentibus in terra ; sextam partem decime de Valdelancue de segete , et de omnibus in terra crescentibus ; terciam partem decime de Ultrebais de segete ; sextam partem decime annone de Longeville ; sextam partem decime de Hungermeis de segete ; ecclesiam de Altia cum tota decima ; ecclesiam de Cohim et duas partes decime annone ; terciam partem decime de Englemasnil del Bocche ; medietatem decime de Hosoi ; duas partes decime de Buscoi . . . » «
Datum Velletri , per manum Daiferii sancte Romane ecclesie subdiaconi , XVIII ° .
Ego itaque Ricuinus , Dei gratia Leuchorum episcopus , tam futurorum quam presentium memorie certum fieri volo , quod dominus Gerardus de Bulmont , in die qua sacra benedictione ecclesiam Beate Marie de Burgo dedicavi , seipsum ibidem contulit satisfaciens Deo et beate Marie et priori Attoni , ceteris quoque fratribus , quod elemosinam , olim a patre suo Hugone donatam , aliquantulum temporis subripuisset , invasisset , retinuisset : qua satisfactione peracta ipsam elemosinam per manum meam , ut ante pater ejusdem donaverat , concessit , confirmavit , nec ultra ipsam defraudare neque per se nec per aliquam personam multis presentibus testatus est .
Igitur elemosinam , que per manum nostram collata est , posteris contradimus , et , ne deinceps molestiam ecclesia Sancte Marie de Molismo patiatur , sigillo nostro firmamus .
Donum autem elemosine quod donavit dominus Hugo de Bulmont hoc est : quod possidebat in ecclesia de Barnavilla , scilicet duas decimarum partes et duas partes doarii sancti et suum molendinum in Petrosa , et bruillum suum quod vulgo dicitur Lissum Pratum ; inter que etiam unum ex suis hominibus eidem ecclesie annuit , Albericum videlicet , et ipsius omnem possessionem et heredes ipsius , ut hujus doni custos haberetur et provisor .
Similiter domnus Josbertus de Mosa monachos per manum meam ibidem in Burgo Sancte Marie constituit et confirmavit , quibus et dedit quod habebat in ecclesia de Romanis , videlicet II .
partes census atrii et quod habebat in Burgo Sancte Marie ; et eundem itaque usum , quem idem possidebat , possiderent etiam et monachi similiter , et eundem usum , quem ipsius homines possidebant , monachorum etiam homines possiderent .
Insuper etiam dedit monachis Carnetum inter divisam et Faillum , nichil retinens inde nec sibi nec suis heredibus .
Donavit insuper hominem de proprio jure , Lanfridum scillicet , et heredes ejus , cum omnibus que ille habebat , horum donorum custodes et provisores .
Data atque rata hec sunt donata domno Gerardo de Bulmont annuente , et uxore domni Josberti , et filiis ejusdem , videlicet Hugone et Rainero et Galtero .
Ceteri vero heredes , qui hujus doni quartam partem possidebant , hoc etiam laudaverunt atque annuerunt : Guiardus vicecomes , Albricus de Gunnencort et Hugo frater ejus , et Bertinus de Marnay et frater ejus Garnerus .
Theodericus de Manna eo die donavit ecclesie Molismensi quod habebat in ecclesia de Manna , videlicet duas partes decimarum et duas partes doarii sancti et quandam partem terre et homines quos habebat apud Clinum Campum , uxore ipsius Cecilia laudante et annuente : et hec data sunt pro allodio de Parey .
Constitutum vero est inter ipsum Teodoricum et Molismensem priorem , videlicet Attonem , et Theodericum priorem ecclesie de Burgo Sancte Marie , ut , si aliquando divino nutu ipse aut uxor ejus aut mater ejus ad habitum religionis venire vellent , nullum alium locum nisi Molismum eligerent .
Promisit etiam ipsemet et concessit numquam se alieni ecclesie de allodio suo aliquod donum facere nisi tantum Molismensi ecclesie .
Quod si morte preventi fuerint , ipse Teodericus et mater et uxor ejusdem in ipso Molismensi cimiterio vel alio eidem ecclesie pertinenti tumulabuntur : fratres vero , quam citius mors eorum numtiabitur , obsequium mortis eorum persolvent .
Id vero tali conventione ab ipso factum est ut , si ipse absque filio legitime uxoris moreretur , cuncta que in Pareto tenuerat , Molismo iterum restituet , et apud Mannam post decessum suum et uxoris sue nichil sibi nec suo heredi retinebit , quoniam hoc donum pro anima sua donatum est et pro anima uxoris et matris sue .
Hoc etiam pactum firmatum est , ut heres ipsius haberet allodium Pareti , et monachi allodium de Manna totum possiderent absque omni calumpnia sui heredis .
Et si quis de allodio Pareti transfuga fuerit in allodio Molismensi , a dominio heredis liber erit , et transfuga si quis de allodio Sancte Marie ad allodium de Pareto se contulerit , a dominio monachorum liber erit .
Divina igitur , ut credimus , inspiratione inspirati , quod in eis possidebant , in manu mea posuerunt , ita ut ecclesie Molismensi concederemus .
Hec itaque ea condictione ordinata sunt , ut monachi singulis annis , pro ecclesia de Bernavilla et pro ecclesia de Romanis tres denarios pro unaquaque persolverent thesaurario Sancti Stephani , similiter et de ecclesia de Manna : et per hunc censum he ecclesie libere sunt .
Presentibus notum fiat et futuris quod dominus Josbertus de Mosa , pro anima sua et antecessorum suorum , dedit Deo et Beate Marie Molismensi locum qui dicitur Vicus Sancte Marie , ut fratres de ipsa ecclesia ad habitandum ponerentur ibi villamque construerent : in qua sibi nullam omnino consuetudinem retinuit nichil omnino .
Dedit igitur quicquid habebat non solum in villam , sed etiam in finagio ipsius , in terris cultis et incultis , pratis , pascuis , nemoribus et aquis , a treblento Achardi et usque ad brolium ville que Romanis vocatur , et a rivo Budelli usque ad rivum Dulcis Curtis : que quatuor confinia finagium terminant .
Extra hoc denique finagium dedit omne usuarium nemoris sui de Romanis , immo allodii , fratribus predictis , ut , sicut ipse , facerent ex eo que necessaria eis essent ; et sequationem herbarum quo vellent in eo .
Concessit etiam hominibus de Vico Sancte Marie prefato usuarium nemoris , sicut suis , excepto quod , si homines Sancte Marie terram ruperint que sit Gosberti , tercias ei dabunt ; et si inde aliquid retinuerint , non eos proinde Josbertus justificabit aut heres ejus , set clamorem faciet de eo ad priorem loci .
Dedit preterea magnum campum qui est ad sevam vie que ducit ad Sanctum Theobaldum , et ad Curvam Salicem campum unum cum pratello secus posito , et unum pratum in norgili angulo .
Concessit etiam Lamfredum , quicquid in eo habebat , servicium scilicet et oblationes ejus .
Dedit et decimas de Romanis laude Hugonis de Bolmonte domini , a quo unam partem tenebat .
Concessit etiam terram Sancti Martini , que ab antecessoribus suis ecclesie data fuerat , et contra adversarios de ea garenthiam se ferre monachis promisit .
Quod si porci hominum Sancte Marie in nemore cucurrerint , pasnagium eorum monachorum erit : porci vero monachorum libere per totum , sicut domini Josberti , pascentur ; monachorum tamen et hominum eorum , quosciens voluerint , ibi current .
Preterea Guido vicecomes Clari Montis , qui heres erat prefati allodii sicut dominus Josbertus , totum quod ibi habebat dedit nichil sibi omnino retinens in eodem finagio ; dedit etiam masum unum apud Dulciscurtem et unam quartam in campo Sancti Martini .
Albericus quoque de Bolmonte , ejusdem allodii heres , et Hugo frater ejus omne quod in eo habebant , dederunt : et horum utrorumque testis est prefatus Josbertus et Hugo capellanus .
Ego itaque Riquinus Leuchorum Dei gratia episcopus hec , que per manum nostram donata sunt , auctoritate pontificali confirmavi atque sigillo meo signavi .
Notum sit omnibus fidelibus quod dominus Gaufridus senex Joniville , pro remedio anime sue et predecessorum suorum , cellule Vallicoloris in tempore Philippi regis Francorum et Pibonis Tullensis episcopi concessit ut , quicumque feodum suum teneret , si ecclesie tribuere voluisset , quantum ad se ipsa ecclesia quasi in alodium possideret .
Concessit etiam laudante filio suo Gaufrido et uxore ejus Hodierna capellam castelli , presbiteratum Thuseii et presbiteratum Caslenis , Durandum carpentarium et uxorem et filios et suum tenementum , Hunierum piscatorem , uxorem et pueros et suum tenementum , Belinum , uxorem et pueros et suum tenementum , Gibertum et suum tenementum , campum totum ubi ecclesia sedet usque ad mansum Seiberti , et mansum Seiberti totum post decessum suum ; campum alium qui est ex alia parte inter ecclesiam Sancti Theobaldi et inter villam Thuseii donavit ; campum a summo Bureio qui est juxta terram Sancti Stephani , pratum totum usque ad aquam sicuti congruit , partem molendini Caslenis quam tenebat , impendit ; vineam et terram ipsius , et quartam partem pasnagii Wewre , et de eadem silva quicquid monachis opus est ad edificandum , et terciam partem piscature ; furnum Vallicoloris bannale omnino concessit , costam totam de terra Letardi , Bernardum et uxorem et pueros et suum tenementum , molendinum Ramberti dimidium , molendinum desub Roca dimidium .
Ex istis donis testes interfuerunt Provasius et Milo filius ejus , Haibertus de Pesson , Hugo de Musterello , Ainardus de Musceio , Odo prepositus .
Ego Bertreda , Sancti Johannis Laudunensis abbatissa , presentibus et futuris notum facio quod compositio , inter ecclesiam nostram et Robertum Molismensis ecclesie abbatem primum prioremque Vallis Coloris Hugonem nomine de consensu utriusque capituli statuta , talem continet tenorem .
Fundum in quo ecclesia Sancti Theobaudi de Valle Coloris sita est , ubi Molismenses monachi Deo deservientes degunt , pars nostra multociens reclamaverat , et homines quosdam : super quibus pro bono mutue pacis tandem utrinque in hunc modum convenimus , quod fundum ipsum cum ecclesia et atrio , terraque ad construendas ibidem officinas ad opus monachorum suppetente , cum hominibus illis quos similiter calumpniabamur , jamdicto abbati et priori Vallis Coloris et sociis ejus quiete et pacifice in posterum absque retentione aliqua dimisimus , omnia hec in perpetuum possidenda sub annuo censu duodecim denariorum Tullensis monete in festo sancti Martini solvendo .
Mentie , sanctimonialis Laudunensis ecclesie , et filie comitis Theobaldi Rinelli .
Winandi abbatisse famuli , in Lothoringia redditus colligentis .
Riquinus , Dei misericordia Leuchorum episcopus , Widoni venerando Molismensium abbati ejusque dilectis in Xpisto filiis .
Ut ergo beate spei vestre particeps inveniar , simulque dilecti filii nostri Hugonis , monachi vestri , frequenti supplicatione pulsatus , parrochialia altaria de Tuseio , de Casleniis et capellam de castro Vallicoloris ad usus monachorum vestrorum , nominatim in cella Vallicoloris Deo servientium , vobis vestreque ecclesie in perpetuum possidenda contradimus : ita videlicet ut , conductu fratrum vestrorum in prenominata cella commorantium , vicarius ipsorum presbiter deinceps ordinetur , qui , contemtus medietate eorum que ad ipsa pertinent altaria , deserviat altariis , et de redditibus ac canonicis consuetudinibus episcopo , archidiacono , decano suo , jure canonico respondeat .
Sane hec eadem altaria comes Hugo Campanie a nobis in amiciciam habebat ; sed salubrius deliberans , tam capellam quam altaria in manu nostra reposuit , nosque ea cum integritate vestre Molismensi inquam ecclesie , ut predictum est , donamus et presenti scripto consignamus .
Confirmamus vobis preterea que Gaufridus de Jovisvilla et uxor ejus Hodierna consensu heredum suorum vobis donaverunt , mancipia quidem Durandum carpentarium , Hunierum piscatorem , Bellinum furnarium et uxores eorum ac filios et filias cum omnibus eorum possessionibus , et Girbertum cum ejus possessione , campum etiam totum ubi ecclesia fundata est usque ad mansum Siberti , ejusdem etiam Siberti mansum , terram etiam que est ante ecclesie introitum , ubi dudum plantata fuit vinea , et partem pasnagii Wevre que eum contingebat , et usum ejusdem silve liberum ad monasterii et officinarum indigentiam , et partem furni bannalis prout ei competebat , et costam totam de terra Letardi , quodque concessit ut quicumque suorum alodium vel feodum suum eidem celle vestre conferre voluisset , liberam exinde facultatem haberet ; item quod dedit Sibertus Vallicoloris prepositus voluntate et consensu predicti Gaufridi , molendinum Ramberti dimidium , et dimidium molendinum desub Roca ; item quod dedit Odo comes frater Hugonis comitis ob memoriam sui ac suorum in vestra ecclesia anniversarie recolendam , campum videlicet totum qui est inter ecclesiam Sancti Teobaldi et villam Tusei , simulque pratum totum quod Marochia vulgo nuncupatur , sicut ab eodem campo , ex una parte , et a fluvio qui Wasia dicitur , ab altera parte , terminatur ; item partem furni bannalis prout ipsi Odoni inquam comiti competebat .
Item confirmamus que donavit vobis comes Hugo , scilicet partem quam habebat in molendino de Casleniis , et Bernardum cum uxore et omnibus filiis ac filiabus ejus , preterea decem jugera terre juxta Bureium que antefatus Gaufridus eidem celle postmodum contulit .
CYROGRAPHVM O Noverint omnes tam presentes quam futuri quod Giraudus , Dei gracia sancte Molismensis ecclesie abbas dictus , et totus ipsius ecclesie conventus in loco de Setfons , qui situs est in parrochia monachorum de Valcolor , atrium fieri ad sepulturam fratrum et sororum , ibidem sub religionis abitu commorantium , pleno favore concesserunt : sic tamen ut fratres ibidem manentes nullum prorsus parrochianorum ecclesie de Valcolor absque assensu et laude predicti prioris in sepulturam suscipiant .
Preterea pauctum est inter abbatem Molismensium et abbatem Septemfontium , ad quem spectat locus de Setfons , ut in predicto loco nulla de causa aliquo tempore abbatia construatur .
Abbas denique Molismensium et omnis ecclesie conventus predictis fratribus de Setfons omnem decimam proprii laboris ac nutrimentorum suorum seu cujuslibet possessionis sub censu duorum solidorum Tullensis monete , singulis annis in festo beati Remigii persolvendo , benigno affectu et pari assensu in perpetuum dimiserunt .
Hanc pacis et dilectionis comfederationem Giraudus , Dei gracia abbas Molismensium , et Becelinus , eadem gracia abbas Septemfontium , laude et assensu utriusque ecclesie capituli composuerunt et coram H .
Ego Henricus , (Dei) gratia Namucensis et Luciburgensis comes , tam futuris quam presentibus notum fieri volo , locum Sancti Lamberti in Altari , qui juxta Roherenges situs est , cum omni allodio quod et de dote illius ecclesie est , vel aliquis sive liber sive ministerialis de comittatu meo ob remedium anime sue eidem loco assignare voluerit , et quod ibidem agrorum et nemorum habeo , ecclesie Beate Dei genitricis Marie de Molismo , ob meorum antecessorum et meam salutem , in perpetuum cum omni libertate me contradidisse , et , quia justis peticionibus facilis tribuendus est accessus , fratri Richardo , bene petenti et juste , bono animo annuisse , locum vero inhabitantiumque possessiones , ubicumque fuerint , sub protectione et tutela dominii nostri quasi dominicaturam propriam tenere et observare .
Hujus rei testes sunt magister Petrus prothonotarius meus , magister Guillelmus , et cetera .
Noverint universi sancte matris ecclesie filii quod ego Hugo Baldulfus dominus Brecensis , anime mee predecessorumque meorum saluti consulere desiderans , Deo et Beate Marie Molismensi et venerabili primoque Molismensis cenobii abbati Roberto totique ejusdem ecclesie capitulo , et monachis quos ad sibi serviendum in cenobio in cultura mea , que Piceas dicitur , edificato et fundato , me ministro et datore loci , divina congregavit gratia , villam nomine Paiacum cum ecclesia et oblationibus ejusdem ecclesie et homines , quotquot ibi habebam , cum uxoribus et infantibus , et omnes justicias , consuetudines et corveias , roagium , tholoneum , edictum et furnum et quecumque in eadem villa possidebam , uxoris mee Emeline filiorumque meorum Symonis et Bartholomei concessione , in perpetuam elemosinam tradidi et concessi .
His etiam donis et beneficiis superaddidi capellam que est ad fontem de Luxineio , et ecclesiam de Baia , duasque partes totius minute decime et feni , et in Purificatione beate Marie omnes candelas , totamque magnam decimam cum decima carrucarum mearum , exceptis tribus modiis annone qui ad sacerdotem ejusdem ecclesie pertinent , scilicet modio frumenti , modio siliginis , modio avene .
Siquidem prior de Paiaco , vel monachus ex parte ejus , singulis annis in natali apostolorum Petri et Pauli in ecclesia Baye missam debet celebrare : cui inquam priori vel monacho suisque ministris dominus Baye procurationem die illa honorifice tenetur preparare ; ipse vero pro tali procuratione homines , in festis sancti Petri ceram et nummos pro suis capitibus debentes , et ceram et nummos quos debent , perhanniter debet possidere .
Preter hec etiam Peiacensibus monachis dedi et concessi quicquid in decima Ville Nove tam grossa quam minuta possidebam , decimamque carrucarum mearum Brecensium cum duabus partibus omnimode decime castri Brecensis et Peiaci , exceptis duobus modiis annone , uno frumenti , altero siliginis , et dimidio modio vini , quos Peiacenses monachi canonicis Sancti Blitarii sunt reddituri .
Dedi etiam eisdem monachis terram que est a terra Guarini filii Theobaudi usque ad terram Walterii filii Reheldis , forique Brecensis salagium cum tholoneo et justicia ad salagium pertinentibus .
Pretaxatis vero donis adjunxi , quod quicumque homo , sive liber sive servus , Peiacensi ecclesie aliquid in elemosinam dederit , et quicquid de casamentis meis eidem ecclesie impartitum vel datum fuerit , vel etiam monachi prefati in Brecensi dominio emptione vel quocunque alio modo acquisierint , illud inquam pacifice possideant et quiete .
Addidi etiam quod , si aliquis a Brecensis dominii terra fuerit exulatus , et repatriare voluerit volens Peiacensium fratrum collegio aggregari , Brecarum domino nullatenus obviante liceat ei cum eis pacifice conversari .
Preterea si aliquis homo vel femina eorundem monachorum alicubi in villa vel in terra domini Brecensis habeat mansionem , liceat eis in eos commodam justiciam exercere .
Pascua vero que ubicumque in Brecensi dominio continentur , qualiacumque sint , sive nemoralia sive campestria , tam monachorum quam suorum hominum vel hospitum animalibus , dampna , si qua de pascendo intulerint , restaurando , communia sint .
Quicquid etiam nemoris ad edificationem vel reparationem monasterii seu domorum vel grangiarum , vel ad alios usus , monachis opus fuerit , in quodam nemore Brecensi , quod dicitur Chapetuns , eis libere tribuo et concedo .
Si vero , Domino suffragante , aliquam domum sive domui appendiciam in Brecensi dominio edificaverint , illa etiam domus , in quibuslibet usibus sibi necessariis , nemoribus meis de Chapetuns in perpetuum utatur .
Homines autem et hospites prefate ecclesie Peiaci , in eadem villa vel in parrochia ville commorantes , in quodam Brecensi nemore , quod dicitur Chapetuns , usuarium habeant , secandi paxillos ad vineas et quelibet ligna , preter quercum et fagum , perhemnem licentiam habituri , ramos etiam cujuslibet quercus vel fagi , quantecumque fuerint , cum quercu et fago , si aride sint , et satonem ad alia ligna colliganda de quolibet nemori succisuri .
In hujus autem muneris recordationem singule domus vel familie prefate ville Peiaci , excepta monachorum domo , quam erga dominos Brecenses ab omni consuetudine immunem et liberam fore firmavi et institui , pro singulis ignibus duos panes duosque denarios domino Brecensi annuatim persolvent .
Preter hec autem Brecensibus dominis et monachis Peiacensibus hoc esse commune institui , ut hominibus vel mulieribus , tam Brecensis domini quam Peiacensium monachorum , absque contradictione liceat alternis conjugiis sociari , hoc utrumque jure servato quod , cujus mater fuerit , ejus erunt et infantes , hereditate pueris libera remanente ; porro eorum hereditates , qui sub tali communitate matrimonia contraxerint , si sine filiis vel filiabus obierint , propter manum mortuam dominis suis possidende remanebunt .
Ceteris etiam donis superaddidi villam Curgenensem , et ejusdem ville homines et feminas quotquot ibi habebam , et omnes justicias , consuetudines et corveias ejusdem ville et Ville Venardi et de Voisi et de Chavineio , et alnetum per lou Noeiz usque ad filum aque , et omnes finagium per Dumum Brunelli et per la Haie Erardi et per lou Nageiz usque ad nemus , et usuarium in quodam nemore quod dicitur les Noes , et in viridi et in sicco , tam monachis quam hominibus eorum vel hospitibus perhemniter possidendum , et omnia alia quecumque in eadem villa vel in ejusdem ville finagio ad possessionem meam pertinebant ; pratum etiam quoddam quod vocatur Dominium , juxta Villam Venardi situm , et aliud pratum , quod subjacet ville que Curia dicitur , similiter et aliud secus Pontem Sancti Prejecti , et terram clausi de Monte Bloveno , et superiorem et interiorem , et quicquid terre ibi habebam .
Hec inquam omnia , pro anime mee et patris mei uxorisque mee ac puerorum meorum salute , Molismensi ecclesie et Peiacensibus monachis tradidi et perhemniter possidenda concessi .
Ego Blancha , comitissa Trecensis Palatina , notum facio et testificor tam presentibus quam futuris quod viri venerabiles O .
abbas et conventus ecclesie Molismensis homines suos de Vileros abonaverunt in hunc modum pro tallia quam ab eisdem hominibus per consuetudinem exigebant : videlicet quod quilibet homo dicte ville de quolibet equo , quem habebit , solvet quinque solidos annuatim in festo sancti Remigii , de quolibet asino tres solidos , de quolibet bove tres solidos , de singulis ovibus singulos denarios , de quolibet foco tres solidos ; homo vero qui focum non habebit , duodecim denarios .
Statutum est autem quod si abonamentum istud singulis annis in festo sancti Remigii non reddiderint abbati vel mandato ipsius , et in domum abbatis de Vileros non attulerint , in crastino solvent quinque solidos pro emenda .